ત્યાર બાદ તેને ઇસરોમાંથી કોલ આવ્યો. આ ૧૯૯૭ની વાત છે. રિતુ કહે છે કે, ”ઇસરોમાં કામ કરવાનો મોકો મળવો મારા માટે બહુ મોટી વાત હતી. મારી ખુશીની કોઇ સીમા જ ન હતી. મંજિલ તરફનું આ પહેલું ડગલું હતું. મારે ઇસરોના બેંગલુરુ સેન્ટરમાં ટ્રેનિંગ કરવાની હતી. લખનઉથી લગભગ બે હજાર કિલોમીટરની મુસાફરી હતી. બે દિવસની મુસાફરી પછી બેંગલુરુ પહોંચી. માતાને ચિંતા થતી હતી કે, દીકરી આટલી દૂર એકલી કેવી રીતે રહેશે ? પરંતુ તેમણે ખુશી ખુશી જવા દીધી.”